Kareeberg Munisipaliteit

21/2014 TENDERS: PROFESSIONELE DIENSTE: STADSBE-PLANNERS

Skriftelike tenders word hiermee ingewag van geregistreerde professionele stadsbeplanners vir die opstel van ‘n besigheidsplan insluitende ‘n volledige beplanning vir 200 erwe te Carnarvon. Tenderaars moet ‘n volledige prysstruktuur vir elke fase aandui.

Meer besonderhede is beskikbaar by mnr. A. van Schalkwyk, telefoon nommer 053-3823012, gedurende kantoor ure.

**‘n Geldige SARS klaringsertifikaat vir tenders moet aangeheg word.** **Tenders sal verwerp word indien die voorgeskrewe verklaring van belange vorm (MBD4) nie aangeheg is nie. Geliewe daarop te let dat evaluering op die 80/20 puntestelsel sal geskied, en derhalwe moet die vorm SBD 6.1, tesame met die SEB “BEE” sertifikaat ook ingedien word vir beoordeling op die 20 puntstelsel. Die ingevulde vorm MBD9 moet ook aangeheg wees met bewys dat geen gelde aan ‘n munisipaliteit verskuldig is ten opsigte van dienste en eiendomsbelasting. In geval van ‘n maatskappy moet die direkteure se rekenings aangeheg word. Bewys van professionele registrasie moet ook aangeheg wees.**

Verseëlde tenders gemerk **“TENDERS: PROFESSIONELE DIENSTE”** moet die ondergetekende voor of op Donderdag, 17 April 2014 om 12:00 bereik, waarna dit in die openbaar oopgemaak sal word. Tenderaars moet die geldigheidsduur van die tender aandui.

Die Munisipaliteit verbind hom nie om die laagste of enige tender te aanvaar nie, en behou die reg voor om enige tender as geheel of gedeeltelik te aanvaar.

### MUNISIPALE BESTUURDER

Posbus 10

CARNARVON

8925

Tel. 053 – 3823 012

25 Maart 2014

L8.2.1

Die Burger: 28 Maart 2014